घटनास्थल के पास मौजूद एक अन्य कर्मचारी ने पुलिस को बताया, ‘‘मैंने उसे देखा और मैं तुरंत नीचे झुक गया, इतने में वह पूर्व कर्मचारी गोलियां दागकर फरार हो गया।’’ बताया जा रहा है कि विश्वास पर कंपनी के कर्मचारियों और अफसरों से खराब बर्ताव करने का आरोप लगा था। मामले की जांच अरिंदम ने की थी। उनकी रिपोर्ट के आधार पर पांच महीने पहले विश्वास को नौकरी से निकाल दिया गया था। तभी से वह अरिंदम से दुश्मनी रखने लगा था।